[image: image1.wmf]
K I V O N A T

Hévíz Város Önkormányzat Képviselő-testülete

2026. szeptember 24-ei rendes nyilvános ülésének

JEGYZŐKÖNYVÉBŐL
Hévíz Város Önkormányzat Képviselő-testületének

135/2026. (IX. 24.) határozata
1. Hévíz Város Önkormányzat Képviselő-testülete a közúti közlekedésről szóló 1988. évi I. törvény (Kkt.) 32. §-a alapján a Magyar Közút Nonprofit Zrt-nél kezdeményezi és kérelmezi a Magyar Állam tulajdonában és a Magyar Közút Nonprofit Zrt. vagyonkezelésében lévő Hévíz (külterület) 064/52. hrsz-ú „közút” megnevezésű 5126 m² területmértékű ingatlan 1/1 tulajdoni hányadának ingyenes önkormányzati tulajdonba adását.

2. Az ingatlant az Önkormányzat részben a Magyarország helyi önkormányzatairól szóló 2011. CLXXXIX. törvény 13. § (1) bekezdés 2. pontjában meghatározott településüzemeltetés (köztemetők kialakítása és fenntartása) feladatainak ellátása érdekében kívánja tulajdonba venni és temetőként, temetői útként és a ravatalozó helyeként kívánja felhasználni, üzemeltetni, az ezen feladatellátással nem érintett szakaszt pedig helyi közútként kívánja üzemeltetni.

3. A Képviselő-testület felhatalmazza a polgármestert, hogy a Hévíz (külterület) 064/52. hrsz.-ú ingatlan ingyenes önkormányzati tulajdonba adásával kapcsolatos eljárás során a Magyar Közút Nonprofit Zrt. felé teljes jogkörben eljárjon, és valamennyi nyilatkozatot megtegyen.

4. A Képviselő-testület felhatalmazza a polgármestert, hogy a Hévíz (külterület) 064/52.  hrsz.-ú ingatlan ingyenes önkormányzati tulajdonba adására vonatkozó kérelmeket, megállapodásokat aláírja.

Felelős: Naszádos Péter polgármester
Határidő (a határozat megküldése a Magyar Közút Nonprofit Zrt.-nek): 2026. november 30. 

Hévíz, 2026. szeptember 24.
(dr. Tüske Róbert) sk.



  (Naszádos Péter) sk. 

     polgármester
 
Hévíz, 2026. szeptember 24.
A másolat hiteléül: Lucz Beatrix 



HÉVÍZI POLGÁRMESTERI HIVATAL


8380 Hévíz, Kossuth Lajos u. 1.














